Afkondigings 4 Augustus - NG Kerk Somerset-Wes
Afkondigings 4 Augustus
admin1Afkondigings02/08/2019	Leave a comment0
Hartlik welkom vanoggend in die Omgeegemeente. Dis ‘n opwindende week wat vir ons voorlê met die 2-eeue-fees van volgende naweek met sy besige program. Kom wees deel van ons vreugde. Mag die Here ons opnuut kom herinner dat Hy steeds volhardend en met liefdevolle genade met ons gemeente die pad aanhou stap soos ons vanoggend hoor uit Hosea 11:1-11. Ons het ook die voorreg om vanoggend opnuut te beleef hoe God Homself in die doop van Johan Conradie aan ’n suigeling verbind voordat hy nog enigiets daarvan verstaan. Wees geseën!
Soos gewoonlik sit ons ons gesprek oor Hosea 11 vanaand voort tydens ons oopgesprek oor hierdie teks. Kom raak deel van hierdie informele dinamiese gesprek en lekker saamkuier om die Woord.
Jean de Klerk, herstel na operasie.
Almal wat geliefdes aan die dood afgestaan het.
Augustus is ‘n lekker besige maand met ons Feesnaweek op hande, asook ons Feesbasaar wat op 31 Augustus plaasvind.
Baie dankie aan al die omgeewerkers wat reeds hulle basaarlyste afgehaal het.
Baie dankie aan die sameroepers wat aangedui het dat hulle vertanwoordelikheid vir die betrokke tafels sal neem.
Bakbestanddele wat op die basaarlyste belowe is, moet asb. so gou as moontlik na die kerkkantoor gebring word, of in die mandjies in die portale geplaas word. Sameroepers vir die “gebak” tafels het nodig om te weet hoeveel bakbestanddele ingekom het, sodat hulle reëlings kan tref om te begin bak.
Kleinkoekies word op die volgende datums gebak en verpak: 19/8 & 20/8: 08:00 – 12:00 & 14:00 – 16:00 in die kerksaal se kombuis. Kom bak asseblief saam met ons!
Navrae: Cecile vd Poel – 073 173 1134
Na aanleiding van ‘n navraag tov droogtehulp aan die Klein-Karoo en hoe ons as gemeente ‘n bydrae kan maak om boere en vee te help, het die Bestuursgroep besluit om, aangesien ons gemeente ons verbind het om saam met Sutherland basaar te hou, ‘n verteenwoordiger in Sutherland te kontak om te hoor hoe ons kan help. ‘n Projek met die naam “Save the Sheep”, met kontakpersoon Hester Obermeyer, is onder ons aandag gebring.
Gemeentelede wat betrokke wil raak by hierdie baie verdienstelike projek, is welkom om vir Hester te skakel vir enige verdere inligting:
Hester Obermeyer: 071 381 9256 / savethesheep@roggeveld.co.za
Bring asb. al julle wit olifante na die kerkkantoor,
vir ons FEESBASAAR se verkoping op 31 Augustus.
Koördineerder: Hester Loots – 021 852 3868